turjo4nis/wikipedia-bn-dump-20250701 huggingface dataset:
চামচ

চামচ সাধারণত খাঁদযুক্ত বাটির সাথে হাতলযুক্ত একধরনের তৈজসপত্র। অন্যান্য অর্থে ক্ষুদ্র হাতা বা চামিচ।

শব্দগত ব্যুৎপত্তি 
বাংলা "চামচ" শব্দটি সংস্কৃত চমস থেকে উদ্ভূত। আবার ফার্সি চাম্‌চাহ্‌ থেকেও উদ্ভূত হতে পারে।

ব্যবহার 
সাধারণত কোনো আধার থেকে তরল পদার্থ তোলার কাজে হাতলওয়ালা এই তৈজসপত্রটি ব্যবহৃত হয়। খাবার আয়োজনে, পাতে তরকারি তোলার জন্যও চামচ ব্যবহৃত হয়।

আরও দেখুন 
কাঁটা চামচ

তথ্যসূত্র 

তৈজসপত্র
চামচ

de:Essbesteck#Löffel
ছবি

ছবি () এক ধরনের চিত্রকর্ম যা সাধারণত দুই মাত্রার চিত্র হয়ে থাকে। ছবি মূলত কোন বস্তুর ছোট আকারের প্রতিকৃতি। ছবি কোনো বস্তু বা ব্যক্তির হতে পারে।

ছবি (English :- Photo/Picture/image)  এটা হলো এক রকমের প্রতিফলিত রশ্মির সাহায্য ক্যামেরা বন্দী করা হয়। এটা কয়েক ধরনের হয়।  কেউ চিত্র শিল্পী দিয়ে এটা অঙ্কন করায় বা করে।  

তবে বর্তমানে এমন খুব কম দেখা যায়।  তবে অনেকে সখের বসে এমন শিল্পী দিয়ে আঁকিয়ে নেন।  

বেশিরভাগই ক্যামেরা দিয়ে ফ্রেম বন্দী করে থাকে।  পরে হয়তো নতুন করে এডিটিং করে  ব্যবহার করে থাকে।

তথ্যসূত্র

বহিঃসংযোগ

 
 
 
 The B-Z Reaction: The Moving or the Still Image?
 Library of Congress – Format Descriptions for Still Images
  Image Processing – Online Open Research Group 

চিত্রশিল্প
আলোকচিত্রগ্রহণ
কম্পিউটার গ্রাফিক্স
চিত্রলৈখিক নকশা প্রণয়ন
দৃষ্টি
রাসেল ক্রো

রাসেল আইরা ক্রো () (জন্ম: ৭ এপ্রিল, ১৯৬৪) একজন অস্ট্রেলীয় অভিনেতা, চলচ্চিত্র প্রযোজক ও গায়ক। নিউজিল্যান্ডীয় নাগরিক হওয়া স্বত্ত্বেও তিনি তার জীবনের বেশিরভাগ সময় অস্ট্রেলিয়াতে কাটিয়েছেন। ১৯৯০-এর শুরুতে পুলিশ রেসকিউ-এর মতো অস্ট্রেলীয় ধারাবাহিক এবং রম্পার স্টম্পার-এর মতো চলচ্চিত্রে অভিনয়ের মাধ্যমে তার অভিনয় জীবন শুরু হয়। ১৯৯০-এর শেষ দিকে এসে তিনি আমেরিকান চলচ্চিত্রে অভিনয় শুরু করেন; যেমন: ১৯৯৭-এর মুভি এল.এ. কনফিডেন্সিয়াল। তিনি তিনবার অস্কারের জন্য মনোনীত হয়েছেন, এবং ২০০১ সালে তিনি গ্ল্যাডিয়েটর চলচ্চিত্রে রোমান জেনারেল ম্যাক্সিমাস ডেসিমাস মেরিডিয়াস ভূমিকায় অনবদ্য অভিনয়ের জন্য সেরা অভিনেতা বিভাগে একাডেমি পুরস্কারসহ একাধিক পুরস্কার লাভ করেন।

২০০১ সালে আ বিউটিফুল মাইন্ড চলচ্চিত্রে জন ফর্ব্‌স ন্যাশ চরিত্রে অভিনয় করে শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন। ক্রোর অন্যান্য উল্লেখযোগ্য চলচ্চিত্র হল মাস্টার অ্যান্ড কমান্ডার: দ্য ফার সাইড অব দ্য ওয়ার্ল্ড (২০০৩), সিনড্রেলা ম্যান (২০০৫), আমেরিকান গ্যাংস্টার (২০০৭), স্টেট অব প্লে (২০০৯), রবিনহুড (২০১০), লে মিজেরাবল (২০১২), ম্যান অব স্টিল (২০১৩) এবং নূহ (২০১৪)। ২০১৫ সালে দ্য ওয়াটার ডিভাইনার চলচ্চিত্র দিয়ে তার পরিচালনায় অভিষেক হয় এবং তিনি এতে অভিনয় করেন।

রাসেল ক্রো একই সাথে জাতীয় রাগবি লীগ-এর সাউথ সিডনি র‌্যাবিটহস-এর একজন সহ-স্বত্তাধিকারী। নিউজিল্যান্ড ক্রিকেট দলের সাবেক ব্যাটসম্যানদ্বয় ও অধিনায়কদ্বয় মার্টিন ক্রো এবং জেফ ক্রো তার কাকাতো ভাই।

তথ্যসূত্র

বহিঃসংযোগ 
 
 মাই হ্যান্ড, মাই হার্ট-এর প্রাতিষ্ঠানিক ওয়েবসাইট
 নভেম্বর ২০০৭-এ এসটিভি.টিভি-এর সাথে রাসেল ক্রো: অ্যামেরিকান গ্যাংস্টার - শীর্ষক ভিডিও সাক্ষাৎকার
 Official Site of 30 Odd Foot Of Grunts

১৯৬৪-এ জন্ম
জীবিত ব্যক্তি
আইরিশ বংশোদ্ভূত নিউজিল্যান্ডীয় ব্যক্তি
ইংরেজ বংশোদ্ভূত নিউজিল্যান্ডীয় ব্যক্তি
ইতালীয় বংশোদ্ভূত নিউজিল্যান্ডীয় ব্যক্তি
জার্মান বংশোদ্ভূত নিউজিল্যান্ডীয় ব্যক্তি
নরওয়েজীয় বংশোদ্ভূত নিউজিল্যান্ডীয় ব্যক্তি
সুয়েডীয় বংশোদ্ভূত নিউজিল্যান্ডীয় ব্যক্তি
স্কটিশ বংশোদ্ভূত নিউজিল্যান্ডীয় ব্যক্তি
নিউজিল্যান্ডীয় চলচ্চিত্র অভিনেতা
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
শ্রেষ্ঠ অভিনেতা বিভাগে বাফটা পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
মার্কিন যুক্তরাষ্ট্রে নিউজিল্যান্ডীয় প্রবাসী
হামলার দায়ে দোষী সাব্যস্ত ব্যক্তি
গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
অস্ট্রেলিয়ায় নিউজিল্যান্ডীয় অভিবাসী
নিউজিল্যান্ডীয় চলচ্চিত্র পরিচালক
নিউজিল্যান্ডীয় চলচ্চিত্র প্রযোজক
শতবার্ষিকী পদক বিজয়ী
লেবিয়া মেজরা

লেবিয়া মেজরা () যা বহিস্থ যোনিওষ্ঠ, ও বৃহদোষ্ঠ নামে পরিচিত। ইংরেজি লেবিয়া মেজরা শব্দটি মূলত বহুবচন, এটি এক বচনে লেবিয়াম মেজাস (Labium majus)। লেবিয়া মেজরা হচ্ছে ক্লেফট অফ ভেনাসের পার্শ্বীয় সীমা সংলগ্ন, উপরে মন্স পিউবিস থেকে নিচে পেরিনিয়াম পর্যন্ত বিস্তৃত দুটি মাংশল অক্ষীয় কিউটেনিওয়াস ভাঁজ। সে সকল অঙ্গ-প্রত্যঙ্গ নিয়ে লেবিয়া মেজরা গঠিত তার মধ্যে আছে: লেবিয়া মাইনরা, ইন্টারলেবিয়াল সালসি, ক্লিটোরাল হুড, ক্লিটোরাল গ্ল্যান্স, ফ্রেনুলাম ক্লিটোরিডিস, হার্ট'স লাইন এবং ভালভাল ভেস্টিবিউল। আর এই অংশগুলো নিয়েই ইউরেথ্রা ও যোনির বহিঃস্থ অংশ (প্রবেশমুখ) গঠিত।

প্রতিটি লেবিয়া মেজরার দুইটি অংশ রয়েছে। একটি হচ্ছে বহিঃস্থ অংশ, যা রঙিন, এবং চুল বিশিষ্ট; এবং অন্যটি ভেতরের অংশ, যা কোমল ও সেবাসিওয়াস ফলিকল সমৃদ্ধ।

এই দুটির মধ্যস্থিত অংশে যথেষ্ট পরিমাণ অ্যারিওলার কলা, মেদ, কলা বিন্যাসকারী স্ক্রোটামের ডার্টোস টিউনিক, অন্যান্য ভেসেল, স্নায়ু, এবং গ্রন্থি বিদ্যমান।

চিত্রশালা

তথ্যসূত্র

আরও দেখুন 
 লেবিয়াম
 লেবিয়া মাইনরা
 ক্লেফট অফ ভেনাস

বহিঃসংযোগ 
 

স্ত্রী প্রজননতন্ত্র

de:Schamlippe#Die großen (äußeren) Schamlippen
লেবিয়া মাইনরা

লেবিয়া মাইনরা () যা ক্ষুদ্রোষ্ঠ, অন্তস্থ যোনিওষ্ঠ বা নিম্ফে (ইংরেজি ভাষায়: Nymphae - উচ্চারণ: নিম্ফে) নামে পরিচিত। লেবিয়া মাইনরা হচ্ছে মানুষের ভালভার দুইটি অক্ষীয় কিউটেনেওয়াস ভাঁজ। লেবিয়া মেজরার মধ্যবর্তী অংশে এর অবস্থান। এটি ভগাঙ্কুর থেকে শুরু হয়ে নিচের দিকে লেবিয়া মেজরা ও ভালভাল ভেস্টিবিউলের শেষ প্রান্ত পর্যন্ত বিস্তৃত। সাধারণত কুমারীদের ক্ষেত্রে লেবিয়া মাইনরার পশ্চাৎ প্রান্তসীমা মধ্য লাইন বরাবর ফ্রেনুলাম লেবিওরাম পিউডেন্ডি বা ফোরশেট নামক ত্বক দ্বারা জোড়া দেওয়া থাকে, যাকে বাংলায় সতীচ্ছেদ বলা হয়। । লেবিয়া মাইনরার আকৃতি বিভিন্ন নারীর ক্ষেত্রে বিভিন্নরকম হতে পারে।

সহায়ক চিত্র

আরো দেখুন 
 লেবিয়াম
 ক্লেফট অফ ভেনাস
 লেবিয়া প্রসারণ

তথ্যসূত্র

বহিঃসংযোগ 
 

de:Schamlippe#Die kleinen (inneren) Schamlippen
sn:Hwabvu hutete
গুল মোহাম্মদ খাঁ

ওস্তাদ গুল মোহাম্মদ খাঁ (১৮৭৬ - ১৯৭৯) উনিশ শতাব্দীর একজন প্রখ্যাত উচ্চাঙ্গ সঙ্গীত শিল্পী। তিনি ছিলেন দ্বারভাঙার প্রখ্যাত উচ্চাঙ্গ কণ্ঠসঙ্গীতশিল্পী। সঙ্গীতে অসামান্য অবদান রাখার জন্য তিনি ১৯৭৭ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক পদক একুশে পদকে ভূষিত হন।

জীবনী
গুল মোহাম্মদের জন্ম ১৮৭৬ খ্রিষ্টাব্দে ভারতের বিহারের তিরহুত শহরে। পিতা ওস্তাদ আহমদ খাঁ। তার কৈশোর কেটেছে ভারতের পাটনা শহরে। ২০ বছর বয়সে তিনি মথুরা-বৃন্দাবনের মুরসান গ্রামের চান্দ খাঁর কন্যা সাকুরান বিবির সাথে পরিণয়সূত্রে আবদ্ধ হন। অতঃপর ৩৫ বছর বয়সে সপরিবারে ঢাকা চলে আসেন এবং স্থায়ীভাবে বসবাস শুরু করেন। পিতার কাছেই তার সঙ্গীতে হাতেখড়ি। শুরুতে দীর্ঘ আট বছর ধ্রুপদ ও খেয়াল অনুশীলন করেন। পিতার মৃত্যুর পর পিতৃব্য ওস্তাদ হায়দার বকসের কাছে সঙ্গীতের তালিম গ্রহণ করেছিলেন। পিতা ও পিতৃব্যের সহায়তার বদৌলতে তিনি ডাগর ঘরানা বা ডাগরবাণীতে ধ্রুপদ ও খেয়ালে অসাধারণ দক্ষতা অর্জন করেন। উপমহাদেশের বিভিন্ন সঙ্গীত জলসায় অংশ নিয়ে ভূয়সী প্রশংসা অর্জন করেছেন।

ঢাকায় উচ্চাঙ্গ সঙ্গীত বিস্তারে ও বিকাশে তিনি পথিকৃতের ভূমিকা পালন করেন। তিনি উচ্চাঙ্গসঙ্গীতের একটি শিক্ষাকেন্দ্র ও আসর চালু করেন। ওস্তাদ মুনশী রইসউদ্দীন, দীপালি নাগ, রানী সোম, লায়লা আর্জুমান্দ বানু, ফেরদৌসী রহমান, রওশন আরা, উৎপলা সেন প্রমুখ খ্যাতনামা কণ্ঠশিল্পী তার কাছে খেয়াল শিখেছেন। ১৯৩১ খ্রিষ্টাব্দে বাংলাদেশ বেতারের ঢাকা কেন্দ্রের উদ্বোধনী অনুষ্ঠানে তিনি পুরিয়া রাগে খেয়াল পরিবেশন করেছিলেন। তিনি আমৃত্যু ঢাকা বেতারের নিয়মিত শিল্পী ছিলেন। সঙ্গীত শিক্ষকরূপে ছিলেন এই বেতারের সাথে দীর্ঘকাল যুক্ত। পুরিয়া মালকোশ, পুরিয়া বানেশ্রী, মুলতানী­ এগুলোই ছিল তার প্রিয় রাগ। ওস্তাদ গুল মোহাম্মদ খাঁ ১৯৫৫ খ্রিষ্টাব্দে বুলবুল ললিতকলা একাডেমী পুরস্কার লাভ করেন। ১৯৭৭ খ্রিষ্টাব্দে বাংলাদেশ শিল্পকলা একাডেমী তাকে স্বীকৃতি সংবর্ধনা দেয় তাকে। সঙ্গীতে অবদান রাখায় বাংলাদেশ সরকারের একুশে পদকে ভূষিত হন। ১৯৭৯ খ্রিষ্টাব্দের ২৯ সেপ্টেম্বর তিনি ঢাকা শহরে পরলোকগমন করেন।

পুরষ্কারসমূহ
 বুলবুল একাডেমি পুরস্কার (১৯৬৫)
 প্রাইড অফ পারফরম্যান্স (১৯৭১)
 একুশে পদক (১৯৭৭)

তথ্যসূত্র

বহিঃসংযোগ

১৮৭৬-এ জন্ম
১৯৭৯-এ মৃত্যু
বাংলাদেশী পুরুষ সঙ্গীতজ্ঞ
২০শ শতাব্দীর বাংলাদেশী সঙ্গীতজ্ঞ
শিল্পকলায় একুশে পদক বিজয়ী
বাংলাদেশী গায়ক
বাংলা ভাষার সঙ্গীতশিল্পী
প্রাইড অব পারফরম্যান্স প্রাপক
একুশে পদক বিজয়ী
দ্বারভাঙা জেলার ব্যক্তি
আজিমপুর গোরস্থান

আজিমপুর গোরস্থান বাংলাদেশের ঢাকা শহরে আজিমপুরে অবস্থিত একটি মুসলমান সমাধিস্থল। একে আজিমপুর কবরস্থান হিসেবেও প্রায়শ উল্লেখ করা হয়। সপ্তদশ শতাব্দীতে ঢাকা শহরের পত্তনের সমসময়ে এই গোরস্থানের সূচনা হয়েছিল বলে অনুমান করা হয়।

বর্ণনা 
২৭ একর জমির ওপর গড়ে উঠেছে আজিমপুর গোরস্থান। এই গোরস্থানের দুটি অংশ রয়েছে যথা নতুন গোরস্থান ও আরেকটি পুরাতন গোরস্থান। পুরাতন গোরস্থানটি নতুন গোরস্থানের তুলনায় বেশ ছোট।

সুবিধাদি 
আজিমপুর গোরস্থান লাশ দাফন করা ছাড়াও লাশ ধোয়ানো এবং জানাজা পড়ার ব্যবস্থা আছে।

লাশের সংখ্যা 
এখানে কতটি লাশ দাফন করা হয়েছে তার কোনো হিসাব নেই। ২০১১ খ্রিষ্টাব্দে এই গণনায় দেখা যায় যে যায়, এখানে প্রতিদিন গড়ে ৩০-৩৫টি লাশ দাফন করা হয়। সপ্তাহে প্রায় ২০০-২৫০টি লাশ দাফন করা হচ্ছে। এখানে ব্রিটিশ আমল ও পাকিস্তান আমলের বেশ কিছু কবর সংরক্ষিত আছে।

বিধি-বিধান 
ঢাকা সিটি কর্পেরেশান এই গোরস্থানের ব্যবস্থাপনার দায়িত্বে নিয়োজিত।

লাশ দাফনের ব্যয় 
ঢাকা দক্ষিণ সিটি কর্পোরেশন (ডিএসসিসি) এলাকার আজিমপুর কবরস্থানে লাশ দাফনের জন্য বর্তমানে মৃতের স্বজনদের কোন অর্থ খরচ হয় না। বর্তমানে যে কারও লাশ দাফনের জন্য প্রয়োজনীয় কাফনের কাপড়, সাবান, লোবান, বাঁশ, চাটাই ও কবর খোদাই করাসহ সব খরচ ডিএসসিসির নিজস্ব ফান্ড থেকে বহন করা হয়। গত ১২ সেপ্টেম্বর ২০১৮ থেকে এ কবরস্থানে সম্পূর্ণ বিনামূল্যে লাশ দাফন করা হচ্ছে।

উল্লেখযোগ্য ব্যক্তি 
এই কবরস্থানে শায়িত কিছু উল্লেখযোগ্য ব্যক্তি:
 ভাষা শহীদ আবদুস সালাম
 ভাষাশহীদ আবুল বরকত
 ভাষাশহীদ শফিউর রহমান
 ভাষাশহীদ আবদুল জব্বার
 আবদুর রহমান কাশগড়ী
 সৈয়দ মুজতবা আলী
 উবায়দুল হক

তথ্যসূত্র 

বাংলাদেশের কবরস্থান
ঢাকায় মৃত্যু
জাতীয় অধ্যাপক (বাংলাদেশ)

জাতীয় অধ্যাপক বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কর্তৃক শিক্ষা, জ্ঞান-বিজ্ঞান ও গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। ১৯৭৫ সাল থেকে এই সম্মাননা প্রবর্তিত হয়। সাধারণত পাঁচ বছর মেয়াদের জন্যে কোনো ব্যক্তি জাতীয় অধ্যাপক হিসেবে নিযুক্তি পেয়ে থাকেন, তবে ক্ষেত্রবিশেষে দীর্ঘতর মেয়াদের জন্যও পুনর্নিয়োগ দেওয়া হয়।

বাংলাদেশে সর্বপ্রথম ১৯৭৫ সালের ১৭ মার্চ জাতীয় অধ্যাপক পদে তিন জনকে নিয়োগ দেওয়া হয়। তারা হলেন, শিল্পাচার্য জয়নুল আবেদীন, শিক্ষকদের শিক্ষক অধ্যাপক আবদুর রাজ্জাক এবং পরিসংখ্যানবিদ কাজী মোতাহার হোসেন। ১৯৯৪ সালে প্রথম নারী অধ্যাপক হিসেবে নিয়োগ দেওয়া হয় সুফিয়া আহমেদকে। বর্তমানে আলমগীর মোহাম্মদ সিরাজুদ্দীন বাংলাদেশের জাতীয় অধ্যাপক

নিয়োগ পদ্ধতি 
শিক্ষা মন্ত্রণালয়ের জাতীয় অধ্যাপক নির্ধারণ কমিটি কর্তৃক এই নিয়োগ কাজ সম্পন্ন হয়। কমিটির সদ্যদের মধ্যে থাকেন শিক্ষামন্ত্রী, স্থানীয় সরকারমন্ত্রী, পররাষ্ট্রমন্ত্রী এবং দুই জন সাবেক জাতীয় অধ্যাপক। সাধারণত শিক্ষামন্ত্রী কমিটির সভাপতির দায়িত্ব পালন করেন। এই কমিটির সিদ্ধান্ত ও মনোনয়ন অনুযায়ী প্রধানমন্ত্রীর সুপারিশক্রমে রাষ্ট্রপতি এই নিয়োগ কাজ সম্পন্ন করেন।

শর্তাবলি 
নির্বাচিত জাতীয় অধ্যাপকবৃন্দকে বিশ্ববিদ্যালয় মঞ্জুরী কমিশন কর্তৃক মাসিক হারে ভাতা প্রদান করা হয়ে থাকে। এ পদে থাকাকালীন অধ্যাপকবৃন্দ যে-কোনো দেশে ভ্রাম্যমাণ অধ্যাপক হিসেবে যোগদান করেতে পারেন। তবে কর্মরত থাকাকালীন অধ্যাপকবৃন্দ দ্বিতীয় কোনো কর্মসংস্থানের সাথে জড়িত হতে পারেন না।

জাতীয় অধ্যাপকবৃন্দের তালিকা

আরও দেখুন
 ইউজিসি অধ্যাপক
 ইমেরিটাস অধ্যাপক

তথ্যসূত্র 

বাংলাদেশের বেসামরিক পুরস্কার ও সম্মাননা
উচ্চশিক্ষায়তনিক সম্মান
বাংলাদেশের জাতীয় প্রতীক
বাংলাদেশে শিক্ষা
বাংলাদেশের জাতীয় অধ্যাপক
দ্বীপ

চারিদিকে পানি বা জল দ্বারা পরিবেষ্টিত ভূখণ্ডকে দ্বীপ বলা হয়। নিকটবর্তী একাধিক দ্বীপের গুচ্ছকে দ্বীপপুঞ্জ বলা হয়।

দ্বীপ প্রধানত দুই রকমের হয়—মহাদেশীয় দ্বীপ এবং মহাসাগরীয় দ্বীপ।এছাড়া কৃত্রিম দ্বীপও রয়েছে।
মহাদেশীয় দ্বীপ হল মহাদেশের কোনো অংশ সমুদ্রের পানিতে ডুবে গিয়ে কিছু অংশ যদি স্থল দেখা যায় সেটা।আর মহাসাগরেরর মাঝে, স্থলের সংযোগ নাই এমন দ্বীপ হল মহাসাগরীয় দ্বীপ।

দ্বীপ শব্দটির উৎপত্তি হলো "দুই দিকে অপ (পানি) যার", অর্থাৎ চতুর্দিকে পানি বা জল বেষ্টিত ভূখণ্ড হতে।

নানাভাবে দ্বীপ সৃষ্টি হতে পারে, যেমন পলি সঞ্চিত হয়ে, আগ্নেয়গিরির অগ্ন্যুৎপাত থেকে, অথবা প্রবাল সঞ্চিত হয়ে। অস্ট্রেলিয়া মহাদেশকে অনেক সময় বিশ্বের বৃহত্তম দ্বীপ বলা হয়। এর পরেই রয়েছে গ্রিনল্যান্ড। বাংলাদেশের সেন্ট মার্টিন্স দ্বীপ একটি প্রবাল দ্বীপ। বাংলাদেশের বৃহত্তম দ্বীপ হলো ভোলা দ্বীপ।

ভূগোল
দ্বীপ
উপকূলীয় ও মহাসামুদ্রিক ভূমিরূপ
নদীজ ভূমিরূপ
নড়াইল সরকারি ভিক্টোরিয়া কলেজ

নড়াইল ভিক্টোরিয়া কলেজ নড়াইল জেলা সদরে অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। ১৮৮৬ খ্রিষ্টাব্দে তৎকালীন স্থানীয় জমিদারদের প্রচেষ্টায় ঐতিহ্যবাহী এ কলেজটি প্রতিষ্ঠিত হয়। ১৯৮০ খ্রিস্টাব্দে  কলেজটি সরকারীকরণ করা হয়। তখন থেকে একে নড়াইল সরকারি ভিক্টোরিয়া কলেজ নামেও আখ্যায়িত করা করা হয়। ১৯৯৭ খ্রিষ্টাব্দে এ কলেজে ব্যাচেলরস অনার্স কোর্স চালু হয়। বর্তমানে (২০০৯) ৯টি বিষয়ে ব্যাচেলরস অনার্স ও ৪টি বিষয়ে মাস্টার্স কোর্স চালু আছে। ২০০৩-০৪ শিক্ষাবর্ষ থেকে কলেজটিতে বাংলা, দর্শন, ব্যবস্থাপনা ও গণিত বিষয়ে মাস্টার্স কোর্স চালু করা হয়। এটি দেশের অন্যতম প্রাচীন বিদ্যাপিঠ।

ইতিহাস 
১৮৫৭ সালে নড়াইলের জমিদার রতন রায় কর্তৃক নড়াইল ভিক্টোরিয়া কলেজিয়েট উচ্চ বিদ্যালয় প্রতিষ্ঠিত হয়। রতন রায়ের ছেলে চন্দ্র রায়ের উদ্যোগে রূপগঞ্জ এলাকায় অবস্থিত এ স্কুলটির ভবনেই ১৮৮৬ সালে একটি কলেজ প্রতিষ্ঠিত হয়। ব্রিটেনের রাণী ভিক্টোরিয়ার নামানুসারে এ কলেজটির নাম রাখা হয় নড়াইল ভিক্টোরিয়া কলেজ।

১৮৮৬ সালে কলেজটি কলকাতা বিশ্ববিদ্যালয়ের কাছ থেকে উচ্চমাধ্যমিক স্তরে এফ.এ কোর্স (মানবিক) চালু করার অনুমতি পায়। এর চার বছর পর, ১৮৯০ সালে স্কুল এবং কলেজকে আলাদা করা হয়। সে বছরই কলেজটিতে মানবিক বিভাগে স্নাতক পর্যায়ের পাঠদান শুরু হয়। ১৯২৪ সালে প্রতিষ্ঠানটিতে উচ্চমাধ্যমিক স্তরে বিজ্ঞান বিভাগের যাত্রা শুরু হয়। 

ভারত ভাগের পর, ১৯৬৪ সালে উচ্চমাধ্যমিক এবং ১৯৬৬ স্নাতক পর্যায়ে ব্যবসায় শিক্ষা শাখা প্রতিষ্ঠা করা হয়। ১৯৬৭ সালে চালু হয় বি.এসসি কোর্স। বাংলাদেশের স্বাধীনতার পর, ১৯৮০ সালের ১ মার্চ কলেজটি সরকারিকরণ করা হয়। ফলে কলেজটি নড়াইল সরকারি ভিক্টোরিয়া কলেজ নাম ধারণ করে।

অধ্যক্ষবৃন্দ 
কলেজটির প্রথম অধ্যক্ষ ছিলেন যোগেন্দ্রনাথ সেন। জাতীয়করণের পর কলেজটিতে অধ্যক্ষ হিসেবে দায়িত্ব পালন করেন:

উল্লেখযোগ্য শিক্ষার্থী 
কলেজটির প্রাক্তন শিক্ষার্থীদের মধ্যে উল্লেখযোগ্য হলেন:
 কাজী সাজ্জাদ হোসেন – খুলনা প্রকৌশল ও প্রযুক্তি বিশ্ববিদ্যালয়ের উপাচার্য
 মাশরাফী বিন মোর্ত্তজা – বাংলাদেশ জাতীয় ক্রিকেট দলের সাবেক অধিনায়ক ছিলেন এবং নড়াইল-২ আসনের সংসদ সদস্য
 সরোজ দত্ত – বাঙালি রাজনীতিবিদ

তথ্যসূত্র

বহিঃসংযোগ
 

নড়াইল জেলার মহাবিদ্যালয়
১৮৮৬-এ প্রতিষ্ঠিত শিক্ষাপ্রতিষ্ঠান
বাংলাদেশের সরকারি মহাবিদ্যালয়
১৮৮৬-এ প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৮৮৬-এ ব্রিটিশ ভারতে প্রতিষ্ঠিত
নড়াইল সরকারি ভিক্টোরিয়া কলেজ
যশোর শিক্ষা বোর্ডের অন্তর্ভুক্ত কলেজ

নড়াইল জেলা
মার্টিন নিম্যোলার

ফ্রিডরিখ গুস্তাফ এমিল মার্টিন নিম্যোলারবা মার্টিন নিম্যোলার (জার্মান: Friedrich Gustav Emil Martin Niemöller) (জন্ম:১৮৯২ - মৃত্যু: ১৯৮৪) ছিলেন জার্মানির একজন নাৎসিবিরোধী ধর্মযাজক, কবি ও গ্রন্থকার। জীবনের প্রথম দিকে তিনি ছিলেন ন্যাশনাল কনজার্ভেটিব দল এবং এডলফ হিটলারের সমর্থক। তবে পরবর্তীতে তিনি ছিলেন কনফেশনাল চার্চের প্রতিষ্ঠাতাদের অন্যতম; এরা জার্মান প্রটেস্ট্যান্ট চার্চগুলোর নাৎসীকরনের বিরুদ্ধে সোচ্চার ছিল। এছাড়া তিনি নাৎসিদের আরিয়ান প্যারাগ্রাফের অন্যতম বিরোধী ছিলেন । ১৯৫০ সাল পর্যন্ত তিনি শান্তিবাদি ও যুদ্ধ বিরোধী হিসেবে সমাজের বিভিন্ন স্তরে কাজ করেন। তিনি ভিয়েতনাম যুদ্ধের সময় হো চিন মিনের সাথে দেখা করেন এবং পারমাণবিক অস্ত্র অপসারণের ক্যাম্পেইনের সাথে যুক্ত হন।

বিখ্যাত কবিতা 
তার "ওরা প্রথমত এসেছিল" (ইংরেজি: First they came ...) শীর্ষক কবিতাটি বিশ্বের সর্বত্র জনপ্রিয়। কবিতাটির প্রথম কয়েক লাইন এ রকম :

মৃত্যু 
১৯৮৪ খ্রিষ্টাব্দে তার মৃত্যু হয়।

তথ্যসূত্র 

১৮৯২-এ জন্ম
১৯৮৪-এ মৃত্যু
জার্মান সাহিত্যিক
নাৎসিবিরোধী ব্যক্তি
লেনিন শান্তি পুরস্কার প্রাপক
জার্মান পুরুষ কবি
জার্মান লুথারান ধর্মতত্ত্ববিদ
ভিয়েতনাম যুদ্ধ বিরোধী সক্রিয় কর্মী
জার্মান কবি
লুথারান শান্তিবাদী
বৃত্তের বাইরে

বৃত্তের বাইরে এটি ২০০৯-এর একটি বাংলাদেশী চলচ্চিত্র। চলচ্চিত্রটি ২০০৯-এ অস্কার বাংলাদেশ কমিটি এ চলচ্চিত্রটিকে ৮২তম অস্কারের সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে নিবেদন করেছিল। ইমপ্রেস টেলিফিল্ম এর ব্যানারে নির্মিত এ ছবিটি পরিচালনা করেছেন গোলাম রাব্বানী বিপ্লব। ২০০৭-এ তিনি স্বপ্নডানায় নির্মাণ করে দারুণ আলোচিত হয়েছেন। ভারতের গোয়ায় অনুষ্ঠেয় ৪০তম আন্তর্জাতিক চলচ্চিত্র উৎসবের প্রতিযোগিতা বিভাগের জন্যও ছবিটি মনোনীত হয়।

কাহিনীসূত্র 
জীবনদর্শন ও অর্থনৈতিক ব্যবস্থা হচ্ছে "বৃত্তের বাইরে" ছবিটির মূল ভাবনা। ব্যক্তি স্বাতন্ত্র্যের সাথে বাজার ব্যবস্থার সংঘাতের মধ্যে ষাটোর্ধ্ব অতিসাধারণ এক গ্রামীণ বংশীবাদক হরিপদ পাল আর তার পালক-পুত্র মকবুলের রাজধানী শহর দেখতে আসার ঘটনাকে কেন্দ্র করে আবর্তিত হয়েছে এ ছবির কাহিনী । হরিপদ পাল উত্তর বঙ্গের কোনো এক অজপাড়া গাঁয়ের বংশীবাদক। সে হিন্দু হয়েও দত্তক নিয়েছে মকবুল নামের একটি মুসলমান ছেলেকে। এক সাংবাদিক এই বংশীবাদকের খোঁজ পেয়ে তার একটি সাক্ষাৎকার নেন। তা পত্রিকায় মুদ্রিত ও প্রকাশিত হয়। সেলিম নামের এই সাংবাদিকটি আবার ওই গ্রামে যান এবং হরিপদ পালকে ঢাকায় আসার আমন্ত্রণ জানান। শহর দেখার কৌতূহলে ঢাকায় আসে হরিপদ পাল ও মকবুল। ঢাকায় আসার পর হরিপদ বুঝতে পারেন তার শিল্পী-সত্ত্বাকে ব্যবসার পুঁজিতে পরিণত করার চেষ্টা চলছে, তার প্রতিভাকে পণ্যে পরিণত করার চেষ্টা চলছে। তিনি তখন এই বৃত্তকে ভেঙ্গে গ্রামে ফিরে যাওয়ার জন্য ব্যস্ত হয়ে পড়েন। এ রকম একটি কাহিনীর মধ্য দিয়েই প্রতিষ্ঠানের বিরূদ্ধে সাধারণ মানুষের মুক্তিস্পৃহার চিত্র ফুটিয়ে তোলা হয়েছে।

কারিগরী বিবরণ 
৩৫ মি.মি. (১:১.৮৫), ডলবি ডিজিটাল (৫:১) ফরম্যাটে নির্মিত। ছবিটির দৈর্ঘ্য ৮৭ মিনিট। ছবিটিতে ইংরেজি সাব-টাইটেলসহ প্রদর্শিত হবে। ‍‌‌

অভিনয়শিল্পী 
 জয়ন্ত চট্টোপাধ্যায়
 ফিরোজ কবির ডলার
 শহিদুল আলম সাচ্চু
 ফজলুর রহমান বাবু 
 কংকন
 রাশেদা রওনক
 আজহারুল ইসলাম খান
 হাবিব আহসান
 রিমু খন্দকার
 ফারিয়া
 জিবরান তানভীর
 রোকেয়া প্রাচী 
 আঞ্জুমান আরা বকুল

কলাকুশলী 
 প্রযোজক - ইবনে হাসান খান ও ফরিদুর রেজা সাগর
 প্রযোজনা প্রতিষ্ঠান - ইমপ্রেস টেলিফিল্ম
 পরিচালক - গোলাম রাব্বানী বিপ্লব
 কাহিনী - গোলাম রাব্বানী বিপ্লব
 কাহিনীবিন্যাস - আনিসুল হক
 চিত্রনাট্য - গোলাম রাব্বানী বিপ্লব
 চিত্রগ্রহণ - মাহফুজুর রহমান খান
 সম্পাদনা - জুনায়েদ হালিম
 সঙ্গীত পরিচালক - বাপ্পা মজুমদার
 শব্দ পরিকল্পনায় - সুজন মাহমুদ ও অনুপ মুখার্জি 
 মেকআপ - মোহাম্মদ সেলিম।
 পরিবেশক - ইমপ্রেস টেলিফিল্ম

তথ্যসূত্র

বহিঃসংযোগ
 

২০০৯-এর চলচ্চিত্র
২০০০-এর দশকের নাট্য চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
সুনীল গঙ্গোপাধ্যায়
ইমপ্রেস টেলিফিল্মের চলচ্চিত্র
শ্রেষ্ঠ বিদেশি ভাষার চলচ্চিত্রের জন্য একাডেমি পুরস্কারে বাংলাদেশী নিবেদন
বঙ্গদর্শন

বঙ্গদর্শন উনিশ শতাব্দীতে প্রকাশিত একটি বাংলা মাসিক সাহিত্য পত্রিকা বা সাময়িকপত্র। এর প্রতিষ্ঠাতা সম্পাদক ছিলেন বাংলা কথাসাহিত্যের অন্যতম স্থপতি সাহিত্যসম্রাট বঙ্কিমচন্দ্র চট্টোপাধ্যায়।
 রচনার মান, বৈচিত্র্য, সৌন্দর্য ও রুচির দিক থেকে বাংলা সাহিত্যে এক যুগান্তকারী পত্রিকা। ঊনবিংশ শতাব্দীর বাংলা সাহিত্যের মান এবং অনুশাসন এই পত্রিকার দ্বারাই নিয়ন্ত্রিত হতো।

গুরুত্ব 
১৮৭২ খ্রিস্টাব্দে বঙ্কিমচন্দ্রের সম্পাদনায় এটি প্রকাশিত হয়। বিশুদ্ধ সাহিত্য রস পরিবেশনের উদ্দেশ্য নিয়ে পত্রিকাটির যাত্রা শুরু করেছিল। বঙ্কিম এর যাবতীয় চিন্তাভাবনা এই পত্রিকার মধ্যে দিয়ে প্রকাশিত হয়েছিল। বঙ্কিমচন্দ্রের বেশকিছু উপন্যাস এই পত্রিকার প্রকাশিত হয়েছিল। তাঁর বিষবৃক্ষ, চন্দ্রশেখর, রজনী, কৃষ্ণকান্তের উইল, রাজসিংহ, আনন্দমঠ, দেবী চৌধুরানী প্রভৃতি উপন্যাস এই পত্রিকায় প্রকাশিত হয়। এর লেখক গোষ্ঠীতে ছিলেন চন্দ্রনাথ বসু, রামপ্রসাদ সেন, অক্ষয় চন্দ্র সরকার, দ্বিজেন্দ্রনাথ ঠাকুর প্রমুখ।

প্রকাশ ইতিহাস 
১২৭৯ বঙ্গাব্দের ১ বৈশাখ (১৮৭২ খ্রিষ্টাব্দ, ১২ এপ্রিল) তারিখে মাসিক বঙ্গদর্শন পত্রিকার প্রথম সংখ্যা প্রকাশিত হয়। সে সময়ে অবিভক্ত বাংলায় কোনো উন্নত মানের সাময়িকপত্র ছিল না। ১২৭৯ বঙ্গাব্দের বৈশাখ থেকে ১২৮২ বঙ্গাব্দের চৈত্র মাস অবধি এর সম্পাদক ছিলেন বঙ্কিমচন্দ্র চট্টোপাধ্যায়। বঙ্কিমচন্দ্রের প্রধান উপন্যাসগুলি এবং বহু প্রবন্ধ এখানে প্রকাশিত হত। ১২৮৩ বঙ্গাব্দে এর প্রকাশ স্থগিত থাকে। ১২৮৪ বঙ্গাব্দ থেকে পত্রিকাটি পুনঃপ্রকাশিত হয় সঞ্জীবচন্দ্র চট্টোপাধ্যায়ের সম্পাদনায়। শ্রীশচন্দ্র মজুমদার ১২৯০ বঙ্গাব্দের কার্তিক থেকে মাঘ পর্যন্ত ৪টি সংখ্যার সম্পাদকের দায়িত্ব পালন করেন। ১৩০৮ বঙ্গাব্দ থেকে ১৩১২ বঙ্গাব্দ পর্যন্ত বিশ্বকবি রবীন্দ্রনাথ ঠাকুরের সম্পাদনায় বঙ্গদর্শন নবপর্যায়ে ৫ বৎসর প্রকাশিত হয়। রবীন্দ্রনাথ ঠাকুরের "চোখের বালি" উপন্যাস এই পত্রিকায় প্রকাশিত হয়।

তথ্যসূত্র 

বাংলা সাময়িক পত্র
বাংলা সাহিত্য
বঙ্কিমচন্দ্র চট্টোপাধ্যায়
বাংলা সাহিত্যের ইতিহাস
ভারতের বিলুপ্ত পত্রিকা
১৮৭২-এ ভারতে প্রতিষ্ঠিত
ভারতের সাহিত্য ম্যাগাজিন
বাংলা ভাষার ম্যাগাজিন
ভারতের মাসিক ম্যাগাজিন
আবিদ আজাদ

আবিদ আজাদ বাংলা ভাষার একজন আধুনিক কবি। তিনি বাংলাদেশের বিংশ শতাব্দীর কবিতার ইতিহাসে সত্তর দশকের সঙ্গে চিহ্নিত। তার কবিতা লিরিকধর্মী, অনুচ্চকণ্ঠ এবং চিত্রময়। তিনি শিল্পতরু সাহিত্য পত্রিকার প্রকাশক ছিলেন।

কবি জীবন 
১৯৫২ খ্রিষ্টাব্দের ১৬ নভেম্বর কিশোরগঞ্জ জেলার চিকনিরচরে তিনি জন্মগ্রহণ করেন। সত্তরের কালপর্বে কবিতার ভুবনে আবিদ আজাদের (১৯৫২-২০০৫) আবির্ভাব। প্রথম কাব্যগ্রন্থ ঘাসের ঘটনা (১৯৭৬) প্রকাশের সঙ্গে সঙ্গেই তরুণতম কবি হিসেবে পাঠক ও বোদ্ধা মহলের দৃষ্টি আকর্ষণ করতে সমর্থ হন। ষাটের দশকের সংগ্রাম, সংঘাত, আন্দোলন, একাত্তরের মুক্তিযুদ্ধ সত্তরের কবিদের মানস গঠনে ক্রিয়াশীল ছিল। তিনি সাহিত্যের কাগজ ‘শিল্পতরু’র সম্পাদক ছিলেন।

প্রকাশিত গ্রন্থাদি 

তাঁর প্রথম প্রকাশিত কাব্যগ্রন্থের নাম “ঘাসের ঘটনা”। এটি খ্রিষ্টাব্দেসালে প্রকাশিত হয়। “বনতরুদের মর্ম” তাঁর দ্বিতীয় কাব্যগ্রন্থ, এটি প্রকাশিত হয় ১৯৭৮ খ্রিষ্টাব্দে। নিম্নোক্ত গ্রন্থাবলী ছাড়াও তার আরো কিছু বই রয়েছে।

 ঘাসের ঘটনা (১৯৭৬)
 আমার মন কেমন করে (১৯৮০)
 বনতরুদের মর্ম (১৯৮২)
 শীতের রচনাবলি (১৯৮৩) 
 কবিতার স্বপ্ন (১৯৮৩)
 আমার স্বপ্নের আগ্নেয়াস্ত্রগুলি (১৯৮৭)
 ছন্দের বাড়ি ও অন্যান্য কবিতা (১৯৮৭)
 তোমাদের উঠোনে কি বৃষ্টি নামে? রেলগাড়ি থামে? (১৯৮৮)
 আমার কবিতা (১৯৮৯)
 আবিদ আজাদের কবিতা (১৯৯১)
 আরো বেশি গভীর কুয়াশার দিকে (১৯৯৩)
 আমার অক্ষমতার গল্প (১৯৯৮)
 খেলনাযুগ ও অন্য একুশটি কবিতা (২০০০)
 রূপকথা (১৯৯৭)
 কাকতাড়ুয়া (২০০০) (উপন্যাস)
 আমেরিকা আমি তোমাকে কোনোদিন ক্ষমা করবো না (২০০৫)

পুরস্কার ও সন্মাননা 
তিনি তার কবিতার জন্য বঙ্গবন্ধু সাহিত্য পুরস্কার (১৯৭৬), শহীদ জিয়া স্মৃতি পুরস্কার (১৯৮৩), আমি তুমি ও সে পুরস্কার (১৯৮৪), চারণ সাহিত্য পুরস্কার (১৯৮৬), আবুল হাসান স্মৃতি পুরস্কার (১৯৮৯), মাইকেল মধুসূদন একাডেমি পুরস্কার (১৯৯৪, পশ্চিমবঙ্গ) লাভ করেন। ২০১৮ সালে মরণোত্তর সা’দত আলি আখন্দ সাহিত্য পুরস্কার লাভ করেন।

মৃত্যু 
তিনি ২০০৫ সালের ২২ মার্চ ৫২ বছর বয়সে ঢাকার শমরিতা হাসপাতালে মৃত্যুবরণ করেন।

তথ্যসূত্র

বহিঃসংযোগ 
 আবিদ আজাদ: বহুমাত্রিক কবি

১৯৫২-এ জন্ম
২০০৫-এ মৃত্যু
বাংলাদেশী কবি
বাঙালি কবি
আধুনিকবাদী কবি
২০শ শতাব্দীর পুরুষ লেখক
বাংলাদেশী পুরুষ কবি
২০শ শতাব্দীর কবি
শ্যামপুর চিনি কল লিমিটেড

শ্যামপুর চিনিকল লিমিটেড বাংলাদেশের রংপুর জেলায় অবস্থিত একমাত্র ভারী শিল্প প্রতিষ্ঠান।

অবস্থান 
বিভাগীয় শহর রংপুর থেকে ১৫ কিলোমিটার পশ্চিমে বদরগঞ্জ উপজেলার গোপালপুর ইউনিয়নের শ্যামপুর রেল স্টেশনের পাশে প্রায় ৭৮ একর জমির উপর অবস্থিত শ্যামপুর চিনি কলটি বাংলাদেশ চিনি ও খাদ্য শিল্প কর্পোরেশনের অধীনস্থ এবং রংপুর এলাকার একমাত্র কৃষি ভিত্তিক ভারী শিল্প প্রতিষ্ঠান।

ইতিহাস 
১৯৬৫ সালে চিনি কলটির নির্মাণ কাজ শুরু হয়ে ১৯৬৭ সালে শেষ হয় এবং ১৯৬৭-৬৮ সাল থেকে এটি চিনি উৎপাদন প্রক্রিয়া শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

উৎপাদন ক্ষমতা 
এই কলটির বার্ষিক চিনি উৎপাদন ক্ষমতা ১০,১৬১ মেট্রিক টন।

উৎপাদিত পণ্য 
চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

চিনিকলের চিটাগুড় কাঁচামাল হিসেবে ব্যবহার করে গড়ে উঠেছে রংপুর ডিষ্ট্রিলারিজ এণ্ড ক্যামিকেল ইন্ডাষ্ট্রিজ লিঃ।

আরও দেখুন 
 বাংলাদেশ চিনি ও খাদ্য শিল্প করপোরেশন
 বাংলাদেশের চিনি কলের তালিকা

তথ্যসূত্র

বহিঃসংযোগ 
 শ্যামপুর চিনিকল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
 শ্যামপুর চিনিকল লিমিটেড - বদরগঞ্জ উপজেলা-এর তথ্য বাতায়ন।
 বাংলাদেশের চিনি কলগুলোর নাম ও যোগাযোগের ঠিকানা।

১৯৬৫-এ প্রতিষ্ঠিত
বাংলাদেশের চিনিকল
রংপুর জেলা
বাংলাদেশের সরকারি মালিকানাধীন কোম্পানি